**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO** **NR.** [**5TS-485**](http://dvs.lazdijai.lt:49201/aktai/Default.aspx?Id=3&DocId=39088) **„DĖL LAZDIJŲ RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDROJO PLANO PATVIRTINIMO“ PAKEITIMO**

2019 m. birželio 11 d. Nr. 34-47

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 5, 33 ir 36 punktais bei atsižvelgdama į Lazdijų r. Veisiejų Sigito Gedos gimnazijos bendruomenės narių 2019 m. gegužės 28 d. susirinkimo protokolą Nr. 1, Lazdijų rajono savivaldybės taryba nusprendžia:

Pakeisti Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:49201/aktai/Default.aspx?Id=3&DocId=39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“ 6 punktą ir jį išdėstyti taip:

|  |  |  |  |  |
| --- | --- | --- | --- | --- |
| 6. | Lazdijų r. Veisiejų Sigito Gedos gimnazija – gimnazija (su Veisiejų Sigito Gedos gimnazijos Ikimokyklinio ugdymo skyriumi), ikimokyklinio, priešmokyklinio, pradinio, pagrindinio ir vidurinio ugdymo programos, savininkas – Lazdijų rajono savivaldybė | Pertvarkyti viešąją įstaigą į biudžetinę įstaigą | 2019-08-31 | Lazdijų r. Veisiejų Sigito Gedos gimnazija – gimnazija (su Veisiejų Sigito Gedos gimnazijos Ikimokyklinio ugdymo skyriumi), ikimokyklinio, priešmokyklinio, pradinio, pagrindinio ir vidurinio ugdymo programos, savininkas – Lazdijų rajono savivaldybė |

Savivaldybės meras

 Asta Zablackienė, tel. (8 318) 66143

**SPRENDIMO PROJEKTO „DĖL LAZDIJŲ RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR.** [**5TS-485**](http://dvs.lazdijai.lt:49201/aktai/Default.aspx?Id=3&DocId=39088) **„DĖL LAZDIJŲ RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDROJO PLANO PATVIRTINIMO“ PAKEITIMO**

**AIŠKINAMASIS RAŠTAS**

2019-05-29

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, 5, 33 ir 36 punktais.

Lazdijų r. Veisiejų Sigito Gedos gimnazijos teisinio statuso keitimas inicijuojamas siekiant sumažinti administracinę naštą, ekonomiškesnio finansinių išteklių naudojimo bei atsižvelgiant į Veisiejų Sigito Gedos gimnazijos bendruomenės prašymą.

Šio projekto tikslas – pakeisti Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:49201/aktai/Default.aspx?Id=3&DocId=39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“ 6 eilutę, numatant galimybę iki 2019 m. rugpjūčio 31 d. pertvarkyti Lazdijų r. Veisiejų Sigito Gedos gimnaziją iš viešosios įstaigos į biudžetinę įstaigą. Po pertvarkymo veiksiančiam juridiniam asmeniui pereina visos pertvarkomos viešosios įstaigos teisės ir pareigos. Teisinio statuso keitimas neįtakoja darbo santykių, programų vykdymo, kitų priimtų gimnazijoje tvarkų ir susitarimų. Lazdijų r. Veisiejų Sigito Gedos gimnazija, kaip ir iki pertvarkymo, vykdytų tas pačias formaliojo ir neformaliojo švietimo programas, darbo santykiai Lietuvos Respublikos darbo kodekso nustatyta tvarka tęsis biudžetinėje įstaigoje Lazdijų r. Veisiejų Sigito Gedos gimnazijoje.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė